I dr schtadt hei mer e ruhetag verbracht, wo jede individuell het gnützt. I ha  mer es paar "zivilisazionstouglechi" hose gchouft. Natürlech isch o dusche aagseit gsy. Duschet, chleider gwächslet u gwäsche hei mer i dr regu denn, we mer ire schtadt e ruhetag hei ygleit und ufemne campingplatz hei übernachtet. Mit dr zyt het natürlech aues gschtunke, ds zäut genauso wie die nie gwäschnige tricots. Dr höhepunkt isch erreicht gsy, woni mau drü meter hingerem Aldi bi gfahre u mi sy gschtank glych no fasch het hingere gschträlet. Är isch sinersyts mau i ds zäut cho u het gfragt, ob ds zäut  oder i dermasse mieffet ...i gloube, es isch ds zäut gsy.